Den foregående rene Venstreregering ([[Regeringen Lars Løkke Rasmussen II]] havde i foråret 2016 nedsat en energikommission med Danfoss' direktør [[Niels B. Christiansen]] som formand. Kommissionen skulle udarbejde et oplæg til energi- og klimapolitikken for perioden 2020-2030. I april 2017 fremlagde Energikommissionen sin slutrapport, der lagde op til, hvad den selv kaldte et paradigmeskift i dansk energipolitik. Kommissionen anbefalede, at energipolitikken blev omlagt, så [[elektricitet]] fremover skulle blive den energiform, der dækkede behovene for varme, produktion og transport. Samtidig burde den danske [[klimapolitik]] internationaliseres, så den blev set i sammenhæng med klimapolitikken i nabolandene og i EU, og den energipolitiske indsats burde markedsgøres, så den i højere grad kom til at foregå på markedsvilkår og blev mere omkostningseffektiv.<ref>[https://www.altinget.dk/artikel/her-er-energikommissionens-anbefalinger Her er Energikommissionens anbefalinger. Altinget.dk 24. april 2017.]</ref> Blandt andet på baggrund af Energikommissionens rapport indgik regeringen i juni 2018 en energiaftale med alle Folketingets partier, der indebar opførelsen af tre store havvindmølleparker frem mod 2030, lempelser af afgifter på el og elvarme på 2 mia. kr. i 2025 og to puljer til henholdsvis produktion af biogas og til fremme af grøn mobilitet og transport.<ref name=dst2018/>
Historie Foreninger Organisationer